open-index/open-wikipedia-markdown huggingface dataset:
Paprika (frukt)

**Paprika** er søte, friske frukter av kultivarer under arten *Capsicum annuum*. De er vanlig i matlaging. Paprika er en frukt i botanisk forstand, men brukes som grønnsak i matlaging.

Den fins i sterkere og svakere varianter og i forskjellige farger, blant annet rød, gul, grønn og oransje. At paprikaen mangler den styrken som kjennetegner chillipepper, skyldes en resessiv genvariant, noe som ble oppdaget og utviklet i Ungarn, som den dag i dag er kjent for sin paprikadyrking og sitt paprikapulver, det siste gjerne med høy scovillegrad.

På engelsk kalles paprika blant annet *bell pepper*, som viser til den klokkeformede fasongen. Paprika er den mildeste av pepperfruktene, og smaken er søt og aromatisk. I de fleste tilfeller kan paprika erstattes av de milde chilitypene som mange oppfatter som mer aromatiske. 

Sammenlignet med tomat inneholder paprika usedvanlig mye C-vitamin. Det var den ungarske legen og biokjemikeren Albert Szent-Györgyi som først oppdaget dette i 1932. Som følge av oppdagelsen fikk han i 1937 nobelprisen i fysiologi/medisin.  

## Eksterne lenker
*
Europavei 272

**Europavei 272** er en europavei av klasse B som går fra Klaipéda – Palanga – Šiauliai – Panevé&#382;ys – Ukmergé – Vilnius.

Mellom Panevé&#382;ys og Vilnius har E272 motorveistandard.

## Knutepunkter
}

|}

## Referanser
Vilnius landkommune

**Vilnius landkommune** er en litauisk kommune som omkranser hovedstaden Vilnius i nord, øst og sør. 

De største tettstedene er Nemencine, Skaidiskes og Rudamina.

Kommunen har store polsk- og hviterussisktalende språklige minoriteter.

Europavei 272 Vilnius&ndash;Panevezys går gjennom kommunen.
## Eksterne lenker
*
Bergmynteslekta

* bergmynte
* merian

**Bergmynteslekta** (*Origanum*) er en planteslekt i leppeblomstfamilien. Slekta har en viltvoksende art i Norge, bergmynte, som gir opphav til det velkjente krydderet oregano. I tillegg kan arten merian sjeldent finnes som introdusert art i Norge.

## Utbredelse og utseende
Det er flere titalls arter i Europa, Nord-Afrika og tempererte deler av Asia. Plantene er ettårige eller flerårige urter. Blomstene er reletivt små og samla i mangeblomstra kranser. Krona er toleppa med treflika underleppe. De fleste artene er aromatiske, og mange brukes som krydder.

## Arter
De to artene som er påtruffet i Norge er:
* Bergmynte (*O. vulgare*) - Nokså vanlig på Østlandet og i varme fjordstrøk på Vestlandet, spredt i Trøndelag og nord til Meløy.
* Merian (staves også meriam) (*O. majorana*) - Opprinnelig fra Nord-Afrika og Sørvest-Asia. Funnet som tilfeldig noen steder på Østlandet.

Ellers finnes det en rekke arter, hybrider og varieteter som brukes om krydder. Mest kjent av disse andre er kanskje «gresk oregano» / «gresk bergmynte» som er en underart av bergmynte (*O. vulgare* ssp. *hirtum* / *O. vulgare* var. *prismaticum*).

## Referanser




## Eksterne lenker
*
Real IRA

**Real IRA** (**RIRA**, **Real Irish Republican Army**, irsk *Óglaigh na hÉireann*, *Det virkelige IRA*) er en republikansk paramilitær gruppe i Nord-Irland. Den ble grunnlagt av utbrytere fra Det provisoriske IRA (PIRA) etter at sistnevnte kunngjorde en våpenhvile i 1997.

Real IRA tiltrakk seg først misfornøyde PIRA-medlemmer fra det sørlige Armagh, som er et kjerneområde for radikale republikanere. Deres anliggende var i første omgang PIRAs våpenhvile, og i 1998 ble deres problemer med PIRA forsterket da langfredagavtalen ble inngått. Den første lederen var Michael McKevitt, som tidligere hadde vært kvartermester i PIRA. Han har senere blitt fengslet etter anklager om å beordre terrorangrep. 

Kort tid etter grunnleggelsen utførte Real IRA terrorangrep av samme type som PIRA hadde utført før våpenhvilen. Forskjellen var at RIRA ikke hadde noen nevneverdig støtte i befolkningen, og derfor ikke hadde gode skjulesteder og lå åpen for infiltratører. Dermed kunne sikkerhetsstyrkene i Nord-Irland og Gardaí, politiet i Irland, arrestere flere ledende medlemmer allerede i første halvdel av 1998.

På tross av arrestasjonen klarte Real IRA å utføre et stort bombeangrep i Omagh den 14. august 1998. 28 ble drept av bomben, som førte til massiv fordømmelse over hele Irland. Flere av medlemmene falt fra, og sikkerhetsstyrkene fikk tips som førte til flere arrestasjoner. Allikevel ble bare en person dømt for bombeangrepet, og i januar 2005 besluttet en britisk appelldomstol at dommen var usikker og derfor må vurderes på nytt. 

Vinteren 1998 kunngjorde Real IRA en våpenhvile. Dette vakte en viss oppsikt, ettersom det var nettopp på grunn av spørsmålet om våpenhvile gruppen hadde oppstått, og situasjonen hadde ikke endret seg nevneverdig i tiden som hadde gått. I 2000 brøt de våpenhvilen med flere spektakulære angrep, inkludert en bombe i en drosje ved BBC Television Centres lokaler i London og et angrep med rakettdrevet granat mot Secret Intelligence Service' hovedkvarter. 

Siden 2000 har Real IRA blitt ytterligere svekket. De har vært utsatt for flere infiltratører, og har vært ute av stand til å utføre større terrorhandlinger. Høsten 2003 oppfordret de fengslede lederne til å kunngjøre en ny våpenhvile. De sa samtidig at de mistenkte at økonomiske midler hadde blitt misbrukt av andre i gruppen i deres fravær. Oppfordringen ble ikke fulgt. Senere angrep har inkludert 15 brannbomber mot eiendommer i Belfast i desember 2004, noe en del har sett som et tegn på økende støtte. Det er uklart hvilke konsekvenser det får at PIRA i juli 2005 kunngjorde at de permanent avbrøt den væpnede kampen.

7. mars 2009 angrep Real IRA Massereene Barracks og drepte to britiske soldater, såret ytterligere to soldater og to sivile pizzabud. Dette var gruppens viktigste aksjon på mer enn ti år.

32 County Sovereignty Movement anses for å være Real IRAs politiske gren.

## Referanser
Vladimir Ivasjko

**Vladimir Antonovitsj Ivasjko** (*&#1042;&#1083;&#1072;&#1076;&#1080;&#769;&#1084;&#1080;&#1088; &#1040;&#1085;&#1090;&#1086;&#769;&#1085;&#1086;&#1074;&#1080;&#1095; &#1048;&#1074;&#1072;&#1096;&#1082;&#1086;&#769;*; født 28. oktober 1932 i Poltava i Ukraina, død 13. november 1994) var en sovjetisk og ukrainsk politiker. 

Han var visegeneralsekretær i Sovjetunionens kommunistiske parti (SUKP) fra juli 1990 til august 1991, etter å ha vært førstesekretær i det ukrainske kommunistpartiet 1989-1990. 

I en kort periode 24. august 1991 til 29. august 1991 var han generalsekretær i det sovjetiske kommunistpartiet og Sovjetunionens øverste leder, etter at Mikhail Gorbatsjov sa fra seg stillingen i etterkant av augustkuppet. I denne perioden var Sovjetunionen i ferd med å gå i oppløsning, og statskuppet ble stoppet.
## Se også
*Kuppforsøket i Sovjetunionen i 1991
## Referanser
Delta (bokstav)

:*«δ» omdirigeres hit, se også *Deklinasjon*.*

**Delta** (Δ, δ) er den fjerde bokstaven i det greske alfabetet. Den store bokstaven skrives som: **Δ** og den lille som: **δ**. I det greske tallsystemet har delta verdien 4. Tegnet er avledet av den fønikiske bokstaven dalet () og i det kyrilliske alfabetet er det tilsvarende tegnet Д (minuskel: д).

På moderne gresk representerer delta en stemt dental frikativ  (som *th* i det engelske ordet *th*is), mens delta på gammelgresk representerer en stemt dental plosiv .

Stor bokstav **Δ** brukes som symbol for:
* en differentiell operator som påvirker en forandring eller forskjell mellom matematiske verdier:
:{y_2-y_1\over x_2-x_1} = {\Delta y \over \Delta x}  = gjennomsnittlig forandring av y per del x
* Laplaceoperator:
:\Delta f = \sum_{i=1}^n {\frac{\partial^2 f}{\partial x_i^2}} 
* Diskriminanten i en andregradsligning:
:\Delta = b^2 - 4ac\,\!
* En makroskopisk forandring i en matematisk eller fysisk variabels verdi.
* Hvilket som helst av deltapartiklene i partikkelfysikken.
* Et symbol for tiltalte i stenografi innen lov og rett.

Liten bokstav **δ** brukes som symbol for:
* Et infinitesimal endring i funksjonsargumentets verdi i matematikk og fysikk.
* En hjelpefunksjon i analyse brukt for á gi en streng definisjon av en gitt funksjons grense eller kontinuitet. 
* Kronecker-delta i matematikk.
* Diracs deltafunksjon i matematikk.
* Defleksjon (fjæring) i teknisk mekanikk.
* Et molekyls polaritet i kjemien.
* Et slettemerke i korrekturlesing. Bruken sies å kunne føres tilbake til klassikken.
* Reguleringsvinkel i kraftelektronikk. Styrevinkel + ledevinkel = reguleringsvinkel.

**Delta** brukes for å stave 'D' i NATOs fonetiske alfabet.

## Datamaskin
I unicode er Δ U+0394 og δ er U+03B4.
Epsilon

**Epsilon** (Ε, ε) er den femte bokstaven (έψιλον) i det greske alfabetet. I systemet med greske tall har den også verdien fem. Det ble avledet fra det fønikiske bokstaven He (). Av de bokstaver som er avledet fra greske epsilon er blant annet de romerske E, Ë og Ɛ, og kyrilliske Е, È, Ё, Є og Э. I matematikken blir ε brukt for å representere et meget lite, positivt tall.

Bokstaven ⟨Ε⟩ ble adoptert fra den fønikiske bokstaven He () da grekere først tok i bruk alfabetisk skrift. I arkaisk gresk skrift er formen ofte fortsatt identisk med den fønikiske bokstaven. Som andre greske bokstaver kan den vende enten mot venstre eller høyre (), avhengig av gjeldende skriveretning, men akkurat som i fønikisk, vendte de horisontale stolpene alltid i skriveretningen. Arkaisk skrift bevarte ofte den fønikiske formen med en vertikal stilk som strekker seg litt under den nederste horisontale linjen. I den klassiske antikke epoken, gjennom påvirkning av mer kursive skrivestiler, ble formen forenklet til den nåværende glyfen ⟨E⟩.

## Referanser


## Eksterne lenker
*
Sichuanpepper

**Sichuanpepper** eller **szechuanpepper** (*Zanthoxylum piperitum*, *Zanthoxylum simulans*, *Zanthoxylum sancho* og andre i samme slekt) tilhører ikke den egentlige botaniske pepperfamilien, men rutefamilien.

Navnet kommer av at den i utstrakt grad benyttes i det kinesiske szechuankjøkkenet (Szechuan er en eldre transkripsjon av provinsen Sichuans navn). I Kina er den best kjent under navnet *huājiāo* (花椒; «blomsterpepper»); mindre i bruk er navnet *shānjiāo* (山椒; «fjellpepper». 

Planten dyrkes også i andre fjellområder i samme region, for eksempel i Himalaya, og krydderet inngår også i matskikkene i Tibet og Bhutan. I Japan benytter man tørkede og pulvermalte blader av varianten *zanthoxylum sancho* i supper og nudelretter for å gi dem en viss krydderstyrke.   

Smaken er ikke så skarp som vanlig svart pepper eller chilipepper, men gir en slags prikkende nummenhet, som skyldes at krydderet inneholder tre prosent hydroxy-alpha-sanshool.

Sichuanpepper er også en tradisjonell ingrediens i den kinesiske krydderblandingen femkrydderpulver, i malasaus, og i den japanske blandingen av syv kryddersorter som kalles *shichimi togarashi*.

## Ikke pepper
Den sterke smaken får ta ansvaret for at krydderet på mange språk omtales som om det var en peppervariant. I virkeligheten hører den botanisk til rutefamilien, og er dermed mye nærmere beslektet med appelsin og sitron enn med pepper.
Tokke (andre betydninger)

**Tokke** kan vise til:

*Tokke – en kommune i Telemark
*Tokke (elv) – ei elv mellom Totak i Vinje og Bandak i Tokke kommune
*Tokke – skrivemåte for Toke, en innsjø i Drangedal kommune
Åmot (andre betydninger)

**Åmot**, også skrevet **Åmo**, er navn på en rekke større og mindre steder i Norge. Navnet finnes også i Sverige. Ordet *åmot/åmo* er sammensatt av *å* (elv) og *mot*, og betyr «sted der to elver møtes». Navnet brukes hovedsakelig om området mellom de to elvene. Samisk variant Obmo (vokalene uttalt med kort å-lyd). Åmot/Åmo er også i bruk som etternavn, oftest i  formene **Aamot/Aamodt/Aamo/Åmo. **
## Steder i Norge
*Åmot – en kommune i Innlandet
*Åmot (Modum) – et tettsted i Modum kommune i Viken
*Åmot (Vinje) – et tettsted i Vinje kommune i Vestfold og Telemark
*Åmot (Skien)  – en bydel i Skien kommune i Vestfold og Telemark
*Åmot (Seljord)  – ei bygd i Seljord kommune i Vestfold og Telemark
*Åmot – ei grend i Nord-Torpa i Nordre Land kommune i Innlandet
*Åmot – en tettbebyggelse i Kvinesdal i Agder, i dag en del av tettstedet Liknes
*Åmot – en tettbebyggelse i Sokndal i Rogaland, i dag en del av tettstedet Hauge
*Åmodt bro på Grünerløkka i Oslo
* Åmo- grend i Salangen, Troms og Finnmark
*Åmot - gård i Gausdal kommune i Innlandet

## Steder i Sverige
*Åmot (Gästrikland) – et tettsted i Sverige
*Åmot – frem til 1917 navn på tettstedet Åmotfors i Sverige

## Personer
*Arnt Aamodt – norsk forretningsmann og hobbygeolog
*Asbjørn Aamodt – norsk billedkunstner
*Bjarne Aamodt – norsk forretningsmann
*Bjørn Aamodt – norsk lyriker
*Christin Aamodt – norsk journalist
*Edvin Aamot – norsk skytter, skytterkonge 1997
*Finn Aamodt – tidligere landslagstrener i alpint og sportskommentator
*Ingunn Aamodt – norsk forfatter
*Kjell Aamot – konsernsjef i Schibsted til 2009
*Kjetil André Aamodt – norsk alpinist, OL- og VM-vinner
*Kristoffer Aamot – norsk politiker, journalist og filmmann
*Ragnhild Aamodt – norsk håndballspiller
*Rolf Aamot – norsk maler
*Thor Aamodt – norsk skuespiller
*Tine Aamodt – norsk billedkunstner
*Valter Aamodt – norsk kordirigent og musikkanmelder
*Bjørn Skogstad Aamo - norsk økonom, embetsmann og politiker
*Reidar Aamo - norsk gruvearbeider, avisredaktør, politiker og gårdbruker
BCG-vaksine

**BCG-vaksine** er en suspensjon av *Bacille Calmette Guérin*, som er en svekket versjon av bakterien *[[Mycobacterium bovis]]*, som igjen er en slektning av *[[Mycobacterium tuberculosis]]*, bedre kjent som tuberkulose-bakterien eller tuberkelbakterien. BCG er den eneste godkjente vaksinen mot tuberkulose.

## Historikk
Camille Guérin og Albert Calmette produserte BCG-vaksinen på Pasteur-instituttet i Paris i 1921. BCG-vaksinen ble gitt til spedbarn i Frankrike og flere andre land de neste ti årene og er nå en av verdens mest brukte vaksiner.

## Effektivitet
Det er vist at BCG beskytter de minste barna mot de mest alvorlige formene av tuberkulose, og globalt sett regnes dette som den viktigste effekten av vaksinen. I andre aldersgrupper er vaksine-effekten mer omdiskutert, men studier tyder på at vaksinen har en effekt på å forhindre infeksjon på rundt 20 %, og på å forhindre sykdom på rundt 50 % i vår del av verden. I land nærmere ekvator er effekten av BCG hos større barn og voksne sannsynligvis dårligere. Effekt kan først ventes etter 6 - 8 uker.

## BCG-vaksinasjon i Norge
I Norge var BCG-vaksinasjon obligatorisk for alle i aldersgruppen 12&ndash;14 fra 1947 til 1995. Fram til 2009 inngikk vaksinen i vaksinasjonsprogrammet for alle ungdommer. Fra 2009 inngår den bare i vaksinasjonsprogrammet for spedbarn med foreldre fra land med høy forekomst av tuberkulose. 

Som reisevaksine anbefales BCG-vaksinen for personer som skal være lenge i land med høy forekomst av tuberkulose. 

Fram til juni 2018 ble det gitt en generell anbefaling om BCG-vaksine til helsepersonell og studenter i helsefag. Etter juni 2018 anbefales BCG-vaksinen bare for enkelte ansatte med særlig smitterisiko.  

## Bivirkninger
Det er normalt at en får en opptil 1&nbsp;cm stor byll som kan væske. Reaksjonen går tilbake etter 2&ndash;3 måneder, og de fleste får et synlig arr. Alvorlige bivirkninger er sjeldne hos personer med normalt immunforsvar. 

## Referanser


## Eksterne lenker
Mantoux-metoden

**Mantoux-metoden** er en metode for å teste om en pasient har tuberkulose. Metoden er oppkalt etter den franske legen Charles Mantoux.

Prøven utføres ved at et tuberkulin injiseres under huden på pasienten som skal testes. Etter 72 timer måles størrelsen på reaksjonen. Skjer det ingen reaksjon er testen negativ.

Prøven blir også brukt før det blir gitt BCG-vaksinen i 9. klasse.

Mantoux-metoden erstattet i Norge som siste land i verden i 2004 pirquetprøven. På engelsk blir Mantoux-metoden også kalt Pirquet, selv om denne metoden er noe annerledes enn den opprinnelige pirquetprøven.

## Eksterne lenker
* Nasjonalt folkehelseinstitutts pdf-fil om Mantoux-prøven 
* Nasjonalt folkehelseinstitutt – Mantoux-metoden for tuberkulinprøving
Halmstad-recessen

**Halmstad-recessen** var navnet på de nye forpliktelsene og styringsprinsippene for Kalmarunionen (Norge, Sverige og Danmark) som den nye kongen, Hans, måtte forholde seg til etter at Christian I døde i 1481. Forhandlingene ble ført i Halmstad, Danmark (i dag i Sverige), i januar 1483 og slo først og fremst fast to ting:

# De tre landene skulle være selvstendige; bare kongen var felles.
# De tre landenes riksråd skulle ha en sterk stilling.

## Referanser
Den britiske monarken

**Den britiske monarken** er statsoverhode i Det forente kongerike Storbritannia og Nord-Irland og i britiske oversjøiske territorier og kronbesittelser. Monarken er etter eldre britisk teori den såkalte «kilden» (*fount*) til den utøvende, dømmende og (som *Konge/Dronning i Parlament*) lovgivende makt. Realiteten er at både kongemakten og de andre statsorganene er underlagt folkestyret gjennom Parlamentet som nasjonalforsamling. Den britiske monarken har også formell posisjon som den høyeste lederen av Den engelske kirke, samt er overhode for Samveldet av nasjoner og statssjef i 14 andre samvelderiker.

Monarkens rolle er idag hovedsakelig seremoniell med symbolsk betydning. Storbritannias politiske system er basert på Westminster-modellen og parlamentarisme, der monarken ikke lenger har politisk og reell makt, men er underlagt konstitusjonell sedvane.

Monarken er i teorien også «kilde» til rettvesenets myndighetsutøvelse (*fount of justice*), og rettslig påtale finner sted i monarkens navn. Dommere fatter sine avgjørelser i monarkens navn. Monarken kan etter konstitusjonell sedvane ikke stilles for retten. Det er imidlertid lite tenkelig at monarken kan opptre i strid med konstitusjonell sedvane, strengere straffebud eller sentrale sivilrettslige regler, uten at det vil medføre sanksjoner mot vedkommende, spesielt et krav om at vedkommende må fratre posisjonen som monark.

## Suksesjon
Den nåværende monarken er kong Charles III (siden 8. september 2022) og hans etterfølger er etter britisk rett William, prins av Wales (sønn av kongen, født 21. juni 1982). 

Den nåværende monarkens tittel i Storbritannia er *Hans Majestet Charles den tredje, av Guds Nåde, av Det forente kongerike Storbritannia og Nord-Irland og Hans andre Riker og Territorier Konge, Overhode av Samveldet, Forsvarer av Troen.*

Tittelen *Troens Forsvarer* stammer tilbake til 1500-tallet. Henrik VIII ble gitt tittelen av paven, pga. en bok han gav ut i 1521, der han fastslo at paven var Kirkens øverste leder. Troen han forsvarte var altså katolisismen. Da Henrik brøt med den katolske kirke i 1530, trakk paven tittelen tilbake, siden Henrik nå var blitt en «troens angriper». I 1544 gav parlamentet Edvard VI tittelen *Troens Forsvarer*, siden han nå forsvarte den protestantiske kirken mot katolisismen, og tittelen har fulgt den britiske monarken siden, siden monarken er den engelske kirkens øverste leder. Tittelen forkortes «Fid. Def.» eller «F.D.»(la. *fidei defensor*) på alle britiske mynter. 

Arverett til den britiske tronen er begrenset ved en lov av 1701 (*[[Act of Settlement]]*) til protestantiske etterkommere av kurfyrstinne Sofia av Hannover, hvor mannlige arvinger har forrang foran kvinnelige og arvinger som har ektet katolikker er ekskludert.

## Se også

*Liste over britiske monarker

## Referanser


## Eksterne lenker
*
Den engelske kirke

**Den engelske kirke** (**Church of England**, forkortes *CofE* eller *C of E*) er den offisielle kirken i England og modergrenen i Den anglikanske kommunion samt grunnleggende medlem i Porvoo-fellesskapet. Den er statskirken i England. Erkebiskopen av Canterbury er den øverste geistlige leder, men monarken er dens øverste overhode. Den engelske kirke sporer sin historie tilbake til den kristne kirke som er nedtegnet som eksisterende i romersk Britannia på 300-tallet, men først og fremst tilbake til pave Gregors misjon på 500-tallet til Kent som ble ledet av Augustin av Canterbury.

Den engelske kirke rev seg løs fra pavens og pavedømmets autoritet da kong Henrik VIII ikke fikk opphevet sitt ekteskap med sin første hustru i 1534, og isteden gjorde monarken som overhode av kirken. Den engelske reformasjon økte under regentene til Edvard VI før det var en kortvarig retur til pavedømmets autoritet under dronning Marias katolske skrekkstyre. Ved lov i 1558 (*Act of Supremacy*) fornyet bruddet med den katolske kirke, og den elisabethanske avtalen under dronning Elizabeth I beskrev den engelske kirke seg som både katolsk og reformert.
## Struktur
Kirkens overhode er den britiske monarken, mens erkebiskopen av Canterbury er den geistlige lederen.

Den engelske kirke anser seg for å være både reformert (men ikke protestantisk) og katolsk (men ikke romersk-katolsk): Reformert i den grad den har vært påvirket av Reformasjonens prinsipper og at den ikke anerkjenner pavelig autoritet; og katolsk for så vidt den regner seg som den ubrutte videreføring av den tidlige apostoliske og senere middelalderske kirken.

Den engelske kirke har en lovgivende forsamling kalt Generalsynoden. Prinsipiell lovgivning må imidlertid gå igjennom det britiske parlamentet. Kirken har også sin egen dømmende makt, de ekklesiastiske domstoler, som utgjør en del av det britiske rettssystemet.

I tillegg til England strekker kirkens virkekrets seg til øya Man og Kanaløyene.

## Bispedømmer

Den engelske kirke har to bispedømmer hvor overhyrden har tittelen erkebiskop, York og Canterbury. Disse omtales offisielt som bispedømmer og ikke erkebispedømmer, men den gamle betegnelsen brukes mest både av historiske årsaker og på grunn av overhyrdens tittel.

I tabellen nedenfor er det angitt både når bispedømmene ble opprettet og når de ble reformert (opphørte å være katolske bispedømmer). Der kolonnen reformert er fylt ut med en strek dreier det som om et bispedømme opprettet etter reformasjonen. På grunn av gjeninnsettelsen av katolske biskoper under Maria Tudor er det i enkelte tilfeller oppgitt to årstall for reformasjonen. 

## Se også
* Court of Ecclesiastical Causes Reserved

## Referanser


## Eksterne lenker
* 
*
Egil Tynæs

**Egil Kristian Tynæs** (født 12. august 1941 på Lillehammer, drept 2. juni 2004 i Badghis, Afghanistan) var en norsk lege.  

Tynæs jobbet til daglig som overlege ved legevakten i Bergen. Tynæs jobbet også et år på Grønland som lege og et år i Georgia, 1993-94 etter Sovjets fall. Før han begynte å jobbe på legevakten, drev Tynæs et legekontor i Bergen i en tiårs periode. Tynæs jobbet også med antroposofisk medisin, og var den første lederen for en antroposofisk legeforening i Norge.

Han ble drept under sitt andre oppdrag i Afghanistan for Leger uten Grenser, det første var i Baharak i 2002.

Han og fire andre medarbeidere som jobbet for Leger uten grenser ble drept i et bakholdsangrep på bilen de kjørte med i Badghis, Afghanistan 2. juni 2004. Representanter fra Taliban påtok seg raskt ansvaret for attentatet, men senere etterforskning tyder på at drapene heller var resultat av maktkamper mellom lokale krigsherrer og guvernører. En lokal politisjef har sittet i varetekt i Kabul etter drapene. Drapene førte til at Leger uten grenser trakk seg ut av Afghanistan, hvor de hadde vært siden begynnelsen av 80-tallet.

## Eksterne lenker
* Minneord i Tidsskrift for Den norske lægeforening
* Kommentarer fra Leger uten grenser til mangelfull etterforskning av drapet
* Nekrolog i det internasjonale legetidsskriftet BMJ
Transponering

Å **transponere** vil si å skrive om eller spille et musikkstykke eller en stemme i en annen toneart enn den opprinnelig var skrevet for. Gitarister kan ofte enkelt transponere ved å feste en capo til gitarhalsen. Ellers krever transponering god kjennskap til harmonilæren. Transponering anvendes typisk for å tilpasse en melodi til instrumentets register eller sangerens stemmeleie eller hvis musikeren spiller bedre i en toneart enn en annen.

## Se også
* Transponerende instrument, et musikkinstrument hvor notene ikke er notert som instrumentet klinger
* Matrise#Transponering, begrep innen matematikk
Defense Advanced Research Projects Agency

**Defense Advanced Research Projects Agency** (**DARPA**; norsk: *Forsvarets avanserte forskningsprosjektetat*) er en etat i det amerikanske forsvarsdepartementet med ansvar for å utvikle ny teknologi for militæret. Etaten ble opprettet i 1958 under navnet *Advanced Research Projects Agency* (ARPA) av president Dwight D. Eisenhower som en direkte konsekvens av oppskytningen av Sputnik. Formålet var å presentere neste tiårs teknologiutvikling for det amerikanske militæret. Organisasjonen er uavhengig fra andre militære avdelinger for forskning og utvikling, de rapporterer direkte til forsvarsadministrasjonen. De har ca 240 ansatte hvorav 13 er i administrasjonen og nær 140 er teknisk personell, etaten disponerer selv midlene direkte. 

Navnet ble endret til DARPA i 1972, tilbake til ARPA i 1993 og tilbake til DARPA i 1996. Etaten sto bak utviklingen av ARPANET (som vokste til Internett), BSD og TCP/IP.

DARPA arrangerer konkurransen DARPA Grand Challenge.

Per 2016 ledes etaten av Arati Prabhakar.

## Historie

Da DARPA ble etablert i 1958, var det opprinnelige oppdraget å forhindre teknologiske overraskelser som oppskytningen av Sputnik, som signaliserte at Sovjet hadde slått USA i kappløpet om verdensrommet. Oppdraget har utviklet seg over tid, idag er DARPAs oppdrag fortsatt å utvikle teknologiske nyvinninger, men også å forhindre teknologiske overraskelser fra andre.

## Kjente fiktive referanser

ARPA/DARPA er svært kjent som en høyteknologisk etat, og har av den grunn mange visninger i populære fiksjoner. Noen realistiske referanser til ARPA finnes i filmen *Tom Swift and the Visitor from Planet X* (DARPA som rådgiver i en teknisk trussel).

TV-serien *The [[The Blacklist|Blacklist]]* henviser hyppig til det teknologiske framskrittet DARPA har innen militære og sivile anvendelsesområder.

## Referanser


## Eksterne lenker
* 
* DARPA FY2015 Research Program
TCP/IP

**TCP/IP** (forkortelse for *Transmission Control Protocol/Internet Protocol*) er en gruppe kommunikasjonsprotokoller som benyttes for å koble sammen datamaskiner i nettverk, blant annet på Internettet. TCP/IP består av flere protokoller; de to viktigste er Transmission Control Protocol og Internet Protocol.

TCP/IP er blitt en de facto standard for å sende data over nettverk.

Protokollen ble utviklet av Robert E. Kahn og Vinton G. Cerf.

## Se også

*OSI-modellen
*TCP
Stein Knutsen

**Stein Knutsen** (født 1946) var ordfører i Vestre Toten kommune for Arbeiderpartiet fra 1995 til 2011.

Stein Knutsen er oppvokst i Bergen og utdannet lærer. Han er bosatt på Raufoss og har to voksne sønner. Han var skolesjef i Vestre Toten kommune før han ble ordfører.

## Referanser


## Eksterne lenker
* Mjøsmuseets liste over ordførere
National Geospatial-Intelligence Agency

**National Geospatial-Intelligence Agency** (**NGA**) er en amerikansk etat underlagt forsvarsdepartementet med ansvar for geografisk etterretning, inkludert bildeetterretning, geodesi, kartografi og fotogrammetri.

NGA har sitt hovedkvarter i Springfield i delstaten Virginia.

## Referanser


## Eksterne lenker
*
U.S. Special Operations Command

**U.S. Special Operations Command** (**SOCOM**) er en av de ni felles hovedkommandoene i det amerikanske forsvarsdepartementet. Kommandoen har ansvaret for USAs spesialstyrker og har sitt hovedkvarter på MacDill Air Force Base i Tampa, Florida.

SOCOM har ca. 70 000 soldater.

## Referanser


## Eksterne lenker

*
Den gresk-katolske kirke

Med **den gresk-katolske kirke** siktes det enten
* til den hellenske gresk-katolske kirke;
* i videre forstand til andre orientalske katolske kirker som følger den bysantinske («greske») ritus, især
** den melkittisk-katolske kirke eller
** den ukrainsk-katolske kirke;
* foreldet (og feilaktig) til den ortodokse kirke; eller
* unøyaktig (og feilaktig) til den romersk-katolske kirke i Hellas.
U.S. Strategic Command

**U.S. Strategic Command** (**STRATCOM**) er en av de elleve felles hovedkommandoene i det amerikanske forsvarsdepartementet. Kommandoen har ansvaret for USAs strategiske styrker (atomvåpen), datanettoperasjoner, og strategisk etterretningsanalyse.

Kommandoen har ansvar for både varsling av og forsvar mot rakettangrep. Den skal også avskrekke og forsvare mot spredning av masseødeleggelsesvåpen.

Mellom 2002 og 2019 var U.S. Space Command (SPACECOM) sammenslått med STRATCOM, og STRATCOM hadde da ansvar for militære operasjoner i verdensrommet. Inntil U.S. Cyber Command ble selvstendig kommando i 2018 var også informasjonskrigføring en del av STRATCOMs oppgaver.

STRATCOM har sitt hovedkvarter på Offutt Air Force Base i Nebraska.

## Referanser


## Eksterne lenker
*
Varg veum

**Varg veum** eller **varg i veum** (norr.: *vargr í véum*) er et norrønt uttrykk, som direkte oversatt betyr *ulv i helligdommene* eller *ulv i tempel*, og som ble brukt om personer som ble lyst fredløs etter å ha begått en forbrytelse på et hellig sted eller på et rettssted.
Anis

**Anis** er en ettårig urteplante. Anisplanten blir fra 30 til 50&nbsp;cm høy. Anisen kommer opprinnelig fra middelhavsområdet, men kan gro også i kaldere klimaer.

## Bruk
Anisens frø benyttes som krydder i brød og søtt bakverk, og i sterke alkoholholdige drikker som for eksempel arak, anisette, absint, galliano, ouzo og Pastis.

Planten kan også spises som en grønnsak. Stilken kan minne om selleri.

### Anisolje
Ved destillasjon av anisfrukten utvinnes anisolje, som også kan benyttes medisinsk. Det mest markante virkestoffet i anisoljen (inntil 90 prosent) er anethol, C10H12O eller C6H4[1.4](OCH3)(CH:CH.CH3). Stoffet benyttes også i duftindustrien.

### Kinesisk stjerneanis
Kinesisk stjerneanis inneholder også anethol, men er ikke en botanisk artsfrende til anis. Men ettersom den har lignende smak og aroma, er den blitt et billigere alternativ i Vesten såvel som ved baking som ved likørproduksjon.

## Etymologi
Navnet kommer fra det greske ordet *ανηθον* som betyr dill. Anis ble gjerne forvekslet med dill, slik at man ikke uten videre kan vite hva som er ment i gamle greske tekster der ordet *ανηθον* forekommer, men må gjette. Som det nedenstående bibelstedet viser, gjetter ekspertene av og til forskjellig:

;Norske Bibelselskap, 1978
:*Matt 23,23* – Ve dere, skriftlærde og fariseere! Dere hyklere! Dere gir tiende av mynte og **anis** og karve, men bryr dere ikke om det som veier mer i loven: rettferdighet, barmhjertighet og troskap.

;Svensk 1917-bibel
:*Matt 23,23* – Ve eder, I skriftlärde och fariséer. I skrymtare, som given tionde av mynta och **dill** och kummin, men underlåten det som är viktigast i lagen, nämligen rätten och barmhärtigheten och troheten!

## Eksterne lenker
*
Rotor

**Rotor** (fra latin *rotundus*, «rund») kan referere til:

* Rotor (maskindel), en roterende maskindel eller motordel
** Turbin, for eksempel turbindelen av en vindturbin
** Helikopterrotor, roterende vinger som holder helikopteret flygende
*** Tiltrotor, rotor som kan tippes (tiltes) for oppdrift og fremdrift
** Turbin-deler  i jetmotorer og gassturbiner
* Rotor (meteorologi) som går rundt ved lesiden av et fjell
* Rotor McKvakk, Disney-figur
Tastelås

**Tastelås**, eller **tastesperre**, er en funksjon som ofte forekommer på bærbare elektroniske artikler og mobiltelefoner. Tastelåsen reduserer risikoen for at uønskede operasjoner blir utført når man oppbevarer gjenstanden i for eksempel en lomme, veske e.l.

På mobiltelefoner er det ofte en tastekobinasjon som må trykkes for at tastelåsen skal tre i kraft. På andre artikler, som for eksempel bærbare CD-spillere er det ofte en liten bryter man kan trykke på.
Stjerneanis

**Stjerneanis** (*Illicium verum*) er en plante som gir krydderet med samme navn. Stjerneanisplantene er mellomstore, eviggrønne trær som naturlig finnes i nordøstre Vietnam og sørvestre Kina. Krydderet er den stjerneforma frukten, normalt uten frøene. Denne arten kalles også **kinesisk stjerneanis** for å skille den fra japansk stjerneanis som er giftig. 

Stjerneanis er et krydder som minner sterkt om  anis i smak.  Krydderet utvinnes fra frukten av planten. Planten benyttes i det kinesiske kjøkken, og i mindre grad i Sør-Asia og Indonesia. Stjerneanis inngår også som ett av krydderne i det kinesiske femkrydderet. Frøene kan også tygges etter måltidet for å fremme fordøyelsen. 

Stjerneanis inneholder anethol, samme ingrediens som gir den botanisk ubeslektede anisen sin smak. Dermed er denne også blitt tatt i bruk i Vesten når man leter etter et billigere alternativ til stjerneanis for bakverk og i likørproduksjon. 

Stjerneanis er også blitt benyttet medisinsk, da gjerne i te – den skal ha en virkning mot kolikk og revmatisme.

## Eksterne lenker
*
Sirene

**Sirene** har flere betydninger

*Sirene (mytologi), et vesen fra gresk mytologi
*Sirene (alarm), et varslingsinstrument
*Sirene (magasin), et norsk feministisk magasin (1973–1983)
*Sirene (apparat), et apparat som benyttes til å måle en tones svingtall
*Sirener, store sjøpattedyr
Graham Holdings Company

**Graham Holdings Company**, tidligere **The Washington Post Company**, er et amerikansk medieselskap, grunnlagt i 1947, som eier aviser, tidsskrifter og TV-stasjoner. Selskapet er mest kjent som tidligere eier av avisen *[[The Washington Post]]* og nyhetsbladet *[[Newsweek]]*. Selskapet har sitt hovedkontor i Washington, DC.

## Eksterne lenker
*
Japansk stjerneanis

**Japansk stjerneanis** (*Illicium anisatum*) er en giftig plante som benyttes som røkelse i Japan. Den tilhører samme slekt som det populære krydderet kinesisk stjerneanis, stjerneanisslekten. Etter nyere systematikk (APG III-systemet) plasseres slekta i kadsurafamilien. 

Giftstoffet i japansk stjerneanis er anisatin, som fører til sterk betennelse av nyrer, urinveier og fordøyelsesorganer.

## Eksterne lenker
*
Kardemomme

**Kardemomme** er en flereårig urt i ingefærfamilien. Med kardemomme menes som regel **grønn kardemomme** (*Elettaria cardamomum*), et kraftfullt aromatisk krydder som botanisk hører hjemme i artsfamilien Zingiberaceae. Planten kan bli fra to til fire meter høy. I India kalles krydderet også «elaikai». Det finnes også en beslektet art ved navn svart kardemomme.

De grønne frøkapslene tørkes og frøene benyttes i det indiske kjøkken (og i asiatisk matlaging for øvrig) enten hel eller malt. I malt form er kardemomme en ingrediens i karri. I Midtøsten benyttes ofte kardemomme som smakstilsetning til kaffe – i Iran til te. Kardemomme er også en ingrediens i urtete fra India.

Man vet at kardemomme var i bruk omkring 700 år f.Kr. Den ble importert til Europa første gang omkring 1200-tallet. Nå dyrkes planten i India, Nepal, Sri Lanka, Thailand og i Sentralamerika.

Kardemomme har en sterk smak, med en duft som kan minne om eukalyptusolje, men som er mer kompleks.  

## Eksterne lenker
*
Jeremy Wotherspoon

**Jeremy Lee Wotherspoon** (født 26. oktober 1976 i Humboldt, Saskatchewan) er en kanadisk tidligere skøyteløper og nåværende skøytetrener. Fra 2015 var han skøytetrener for Norges Skøyteakademi etter tidligere å ha vært skøytetrener ved skøyteakademiet i Inzell. I april 2016 ble det klart at Wotherspoon skulle inn i trenerteamet til Norges Skøyteforbund hvor han skal fokusere på sprint-treningen i forbundsgruppa.

Wotherspoon tok sine første seire i verdenscupen i 1997. I 1998 tok han sølvmedalje på 500 meter under Vinter-OL 1998 i Nagano, Japan.  

I perioden 1998-2004 dominerte han sprintøvelsene. Han har satt 15 verdensrekorder på 500,  meter og sprint firkamp, og har vunnet sprint-VM fire ganger (1999, 2000, 2002 og 2003), og har 11 sammenlagtseire i verdenscupen (seks på 500 meter og fem på  meter). Under Vinter-OL 2002 i Salt Lake City, USA var Wotherspoon favoritt til å vinne 500 meter, men han falt i starten av det første løpet, og da hjalp det lite at han hadde beste tid i det andre løpet.

21. februar 1999 ble han den første til å underskride 140 poeng i sprint firkamp da han gikk serien 34,76 – 1.08,66 – 34,93 – 1.08,58 (totalt 138,310) i Olympic Oval i Calgary, Canada, og den 2. mars 2001 ble han den første til å gå en runde med «flying-start» på under 25 sekunder da han gikk andrerunden på 24,79 på  meter under WC-avslutningen i Calgary.

I 2007 tok Wotherspoon en pause fra skøytene. Han kom tilbake foran sesongen 2007/08, bedre forberedt enn noen gang. Han startet sesongen med å sette ny verdensrekord på 500 meter med 34,03 under verdenscupåpningen i Utah Olympic Oval, Salt Lake City.

Wotherspoon mottok Oscarstatuetten for sesongen 2007/08.

## Personlige rekorder

## Referanser




## Eksterne lenker
* 
* 
* 
*  Jeremy Wotherspoon på www.ISU.html.infostradasports.com
*  Jeremy Wotherspoon på Jakub Majerski's Speedskating database (Adelskalender distanser og sammenlagt)
*  
*
Langhus (Follo)

**Langhus** er et sted i Nordre Follo i distriktet Follo i Akershus fylke. med omtrent 15&nbsp;000 innbyggere og er spredt utover et relativt stort område på til sammen 4,4 km². Langhus dekker områdene Bøleråsen, Stenfelt, Langhus og Vevelstad. Langhus har et senter, Langhus Senter, to jernbanestasjoner (Vevelstad og Langhus), kirke, ungdomsskole, tre barneskoler, et sykehjem (Langhus bo- og servicesenter) og et idrettsanlegg som består av to innehaller, en gressbane og tre 11-er baner. Langhus var tidligere et eget tettsted, men har vokst inn i tettstedet Oslo, hvor det utgjør den sydligste delen øst for Oslofjorden.

Stedet har vesentlig vokst fram etter 1980, og vokser fortsatt. 2. mai 1977 ble det opprettet postkontor på Langhus med postnummer «1405 Langhus». Ved nedleggelsen av Langhus postkontor 1. juni 1991 overtok Vevelstad postkontor navnet Langhus og postnummeret 1405. 1405 er i dag i bruk for både Langhus og Vevelstad.

Langhus er særlig populært for familier med småbarn, og befolkningen øker. Veksten har ført til at Langhus har flest innbyggere i Nordre Follo kommune, flere enn byen Ski som er nærmeste nabo.

Friluftsområdet Møllerenga ligger på Langhus.

## Idrett på Langhus
Langhus IL ble stiftet den 5. desember 1953, og per 2024 stilte stedet med tilbud til idretter som bordtennis, svømming, turn, allidrett, basket, friidrett, håndball og fotball. I sesongen 2012/13 sesongen spilte basketlaget i Eliteserien i basketball for herrer (BLNO). Langhus IL Fotball herrer spiller i 7. divisjon.Tre aktive proffspillere kommer fra Langhus; Alexander Ruud Tveter (Sandefjord), Etzaz Hussain (Odd) og Antonio Nusa (RB Leipzig). 

I tillegg spiller håndballklubben Follo HK sine hjemmekamper i hallen Stil Arena på Langhus.

## Utdanning

### Barneskoler

* Bøleråsen skole
* Langhus skole
* Vevelstadåsen skole

### Ungdomskoler

* Haugjordet ungdomsskole
* *[[Vevelstad ungdomsskole]] – fraflyttet da nytt bygg sto klart på Haugjordet i 2004. Senere revet.* 

### Videregående skoler

* Langhus videregående skole – *tidligere vedtatt videregående skole med en kapasitet på 800 elever. Prosjektet ble skrinlagt i 2005.*

## Referanser
Svart kardemomme

**Svart kardemomme**, også kalt **brun kardemomme** eller **nepalkardemomme** (*Amomum subulatum*) tilhører likesom sin slektning grønn kardemomme den botaniske familien Zingiberaceae.  Den brukes på samme måte som den indiske grønne kardemomme (det er denne man tenker på når man på norsk sier *[[kardemomme]]*), men den har helt forskjellig smak. Forskjellen er så markant at man ikke kan bruke de to kryddersortene om hverandre. 

## Eksterne lenker
*
Peppermynte

**Peppermynte** (*Mentha × piperita*) er en hybrid i mynteslekten. Den er en hardfør urteplante med mørkegrønne blad og rødlige stilker som blir inntil 60 cm høye. Blomsteraksene er rosalilla og hele planten dufter sterkt.

Det finnes to typer peppermynte, nemlig svart og hvit peppermynte, der det svart har mørke lilla stilker, mens den hvite har grønne stilker og blader. I butikkene finner du ofte marokkansk mynte, som er en type peppermynte med rødlige blader og sterk peppermynteduft. En annen vanlig art er sveitsisk mynte, som er en frodig hvit peppermynte med grønne blader som lukter av peppermynte.

Som nyttevekst ble den først beskrevet i 1696 av den engelske naturforsker John Ray. Plantens medisinske verdi ble snart anerkjent, og den blir nå dyrket over hele verden.

## Dyrking og formering
Peppermynte trives på åpne plasser i godt gjødslet, fuktig jord. Den kan ikke såes fra frø da den er steril, i og med den er en hybrid mellom grønnmynte og vassmynte. Frø som går under navnet «peppermynte» er ofte grønnmynte. Plant biter av utløperne med røtter 5 cm dypt om våren når det ikke lenger er fare for frost. Det er fornuftig å grave den ned i en beholder uten bunn for å hemme rotspredningen som ellers kan ødelegge for andre planter. Peppermynte kan godt dyrkes i egen beholder. Vann godt og klipp regelmessig.

## Bruk
Oljen som utvinnes fra planten brukes som smertestillende middel ved forstuinger, sår og tannpine. Peppermynteolje brukes som smakstilsetning i konfekt, kaker og desserter. Peppermynteblad tilsettes fruktsaft og fruktsalat, og drysses på ertesuppe, gulrøtter eller squash. Peppermynteis er forfriskende og velsmakende, og iste av peppermynteblad virker svalende på varme sommerdager. Peppermynte er også en appetittvekker.
Peppermynteolje inneholder stoffer som ser ut til å redusere kramper i fordøyelseskanalen; den har også en bevist signifikant symptomlindrende effekt ved irritabelt tarmsyndrom. Når peppermynteolje smøres på huden, kan det føre til en varmere hudoverflate, noe som kan lindre smerter under huden. 

## Se også
* Mynte
* Grønnmynte
* Eplemynte
* Poleimynte

## Referanser



## Eksterne lenker
* 
* NIFAB – Nasjonalt informasjonssenter for alternativ behandling (UiT)
Bonnie Blair

**Bonnie Kathleen Blair** (født 1964) er en amerikansk skøyteløper. 

Bonnie Blair deltok i OL fire ganger, og tok hele fem gullmedaljer og en sølvmedalje. 
I sprint-VM tok hun medalje hele 9 ganger (3 gull, 4 sølv, 3 bronse).
I 1992 mottok hun Oscarstatuetten.

## Personlige rekorder

## Se også
* Liste over mestvinnende vinterolympiere

## Referanser




## Eksterne lenker
* 
* 
* 
* 
*
Akademika

**Akademika** er norsk bokhandel med fokus på fagbøker og læremidler for høyere utdanning. Virksomheten har sin opprinnelse i Universitetsbokhandelen i 1952. Selskapet Akademika fikk sitt navn i 1988 og hadde per 2019 over 100 ansatte og 30 butikker, samt nettbokhandel. Akademika ble kjøpt av Fagbokforlaget/Forlagshuset Vigmostad & Bjørke i 2014.

## Referanser


## Eksterne lenker
*Om Akademika www.akademika.no
Muskat

:*For hovedstaden i [[Oman]], se [[Muskat (Oman)]].*

**Muskat** eller **muskatnøtt** (*Myristica fragrans*), kommer fra muskattreet, som er en art i muskatnøttslekten og opprinnelig hjemmehørende på Bandaøyene i Molukkene. Øyene kalles også *Krydderøyene* og ligger i Indonesia. Muskattreet dyrkes også på andre indonesiske øyer, og har også blitt plantet i Sør-Amerika og Vestindia &ndash; som på Grenada, der muskat er den viktigste eksportartikkelen ved siden av bananer og kakao. 

Beslektede varianter inkluderer papuamuskat (*Myristica argentea*) fra Ny-Guinea og Bombay-muskat (*Myristica malabarica*) fra India. Begge benyttes gjerne i krydderblandinger basert på *Myristica fragrans* for å tilføre smaksvariasjoner. 

## Beskrivelse
Muskattreet er 10–20 meter høyt, har mørkegrønne, ovale blader og klaser av små, gule, konvallignende blomster.

## Bruk

### Krydder

Muskat er et fint mildt, men sterkt aromatisk krydder som gjerne brukes med tilbakeholdenhet slik at den ikke dominerer. Bruken av muskatblomme og muskatnøtt kan variere noe.
* Muskatblomme (kalles også macis) er det ytre omkransende skallet til kjernen. Muskatblomme har en mer aromatisk og noe mildere smak enn muskatnøtt. Muskatblomme brukes tradisjonelt i hvite sauser til fisk, fiskegrateng, fiskefarser og farser av kjøtt. Det brukes også på kokt spinat og blomkål, i grønnsaksuppe og til fruktdessert. 
* Muskatnøtten rives direkte over den matretten som skal krydres. Muskatnøtt er mest kjent i pølseprodukter som wienerpølse, medisterpølse og julepølse. I husholdningen ellers brukes muskatnøtt gjerne i kålstuing, grønnsakstuinger og i fisk- og kjøttsauser. Mange synes at muskatnøtt er uunnværlig i bechamelsausen til lasagne. Den brukes ellers til kjøttkaker, potetmos, fiskegrateng, i pepperkakedeig og til epledessert.

### Rusmiddel

Muskat inneholder det hallusinogene stoffet myristisin. I lave doser er ikke muskat farlig. 

Misbruk av krydderet muskatnøtt kan gi forgiftning. Avhengig av antall nøtter som er spist kan symptomer som oppstår være alt fra forvirring til alvorlig hjertepåvirkning. Reaksjonene som kommer etter spising av muskat varierer fra person til person. 1-3 hele nøtter kan gi symptomer, mens 4-5 nøtter kan gi mer alvorlige effekter. Symptomer oppstår vanligvis 3-8 timer etter inntak. Symptomer på forgiftning med muskatnøtt er: opprømthet, forvirring og unormal oppførsel, sterk uro, angst (dødsangst), kraftig hjerteklapp/hjertebank, brystsmerter og økt blodtrykk eller blodtrykksfall. Symptomene går som regel over i løpet av et døgn, men kan i enkelte tilfeller vedvare i flere døgn og kreve intensiv behandling på sykehus.  Ved mistanke om forgiftning ta kontakt med Giftinformasjonen.

## Eteriske oljer
Den essensielle oljen blir produsert ved dampdestillering av muskatnøtten.

## Referanser


## Eksterne lenker
*
Tørdal

**Tørdal** er ei bygd som dekker øvre del (ca. 35 prosent) av Drangedal kommune i Telemark. Tørdal er også et prestegjeld, og et delområde bestående av grunnkretsene, Bostrak, Lia, Bø, Lone, Homleid og grenda Tørdal.

Bygdesentrum er Bø, ca. 20&nbsp;km. nord for kommunesenteret Prestestranda. Utfartsområdene Søvassmarka og Gautefallheia ligger vest i Tørdal.

Veien gjennom Tørdal er Fv38 (Tørdalsveien). Fra Bostrak går også Fv358 (Fjellgårdsveien) over Gautefallheia til Treungen.

## Historie
Navnet Tørdal kommer av tyri og betyr «Furudalen». I skattematrikkelen 1647 ble det skrevet *Tyrredall*. I gårdsmatrikkelen av 1886 bemerkes det at navnet på den tid også ble skrevet som *Tørredal* og *Tørrisdal*. I middelalderen, fram til 1200-tallet, hørte Tørdal til datidens Telemark, mens resten av Drangedal hørte til Grenland &ndash; *Grenafylke*.

Småkongen og opprørslederen Hallvard Gråtopp var fra gården Vrålstad i Tørdal. Herfra kom også en av tippoldemødrene til den amerikanske countryartisten Lynn Anderson og faren til den amerikanske politikeren Andrew Volstead som regnes som opphavsmann til loven som førte til forbudstiden i USA.

## Litteratur
*Sannes, Olav: *Drangedal med Tørdal, ei bygdesoga* (1924) (faksimile 1974, ISBN 82-990370-1-8).
Kajennepepper

**Kajennepepper** (bokmål) eller **cayennepepper** (riksmål), er et veldig sterkt krydderpulver og er en variant av chilipepper. Pulveret kan fremstilles av frukten av en rekke beslektede planter av søtvierfamilien, som for eksempel *Capsicum baccatum* og *Capsicum frutescens*. Noen varianter som går under navnet guineapepper lages av planter i ingefærfamilien. Smaksstyrke er gitt i  Scovillegrader.

Ordet *cayenne* kommer fra indianerspråket tupi (det nordlige Sør-Amerika i områdene rundt Amazonas), og betegner *kyinha* nettopp dette sterke krydderet. Navnet har trolig ikke noe med hovedstaden i Fransk Guyana å gjøre.

## Ikke pepper
Den sterke smaken får ta ansvaret for at krydderet på mange språk omtales som om det var en peppervariant. I virkeligheten hører den botanisk til en helt annen artsfamilie.

## Referanser